Source: http://krimi.noviny.sk/sudna-sien/19-06-2012/jaroslav-stoklas-bol-sudeny-za-vrazdu-sud-ho-odsudil-za-usmrtenie.html
Timestamp: 2013-05-24 23:06:52+00:00
Document Index: 12324014

Matched Legal Cases: ['súd ', 'súd ', 'súd ', 'súd ', 'Súd ', 'Súd ']

Jaroslav Stoklas bol súdený za vraždu, súd ho odsúdil za usmrtenie | Súdna sieň 19-06-2012 | Krimi | Noviny.sk
Jaroslav Stoklas bol súdený za vraždu, súd ho odsúdil za usmrtenie
19. jún 2012Zdroj: noviny.sk, SITA, Ladislav Antoži
veľkosť písma Tri roky odňatia slobody nepodmienečne s najnižším stupňom stráženia vyrubil Okresný súd Košice I po tri a pol roku pojednávaní 24-ročnému Jaroslavovi Stoklasovi. Ten bol obžalovaný z vraždy 18-ročnej Ivety.
Stále chýba motív
Prokurátor obžaloval Stoklasa z vraždy, súd však rozhodol, že je vinný len z prečinu usmrtenia a neposkytnutia pomoci. V odôvodnení rozsudku predseda senátu poukázal na skutočnosť, že obzvlášť závažný zločin vraždy, z ktorého je obžalovaný vyžaduje existenciu subjektívnej stránky, teda, úmyselné konanie, čo v dokazovaní pred súdom nebolo preukázané. Navyše, úplne absentuje motív konania obžalovaného, ktorý podľa názoru súdu, nemožno nahradiť záverom znaleckého posudku z odboru psychiatrie a sexuológie o sexuálnej deviácii obžalovaného. Súd dospel k záveru, že obžalovaný z nedbanlivosti spôsobil smrť osobe, ktorá bola v nebezpečenstve smrti, neposkytol jej potrebnú pomoc. Ivetu uškrtil a zahrabal v lese
Prokurátor sa na mieste proti rozsudku odvolal, preto rozsudok zatiaľ nie je právoplatný. Jaroslav sa najprv k činu priznal, no neskôr všetko poprel. Podľa obžaloby Stoklasa koncom roku 2008 pri sexe v aute uškrtil mladú Ivetu a telo zahrabal v lese, kde ho neskôr našli náhodní turisti. Jaroslava minulého roku v novembri prepustili z vyšetrovacej väzby na slobodu.
Súvisiace článkyPo Ščurkovi na slobode aj ďalší športovec obvinený z vraždyŠčurko: Prvý ligový zápas, prvý bodŠčurko mení dres! Z väzenského za gelnický
Zabudli na hlavu bytovej mafie! Súd na ňu čakal hodinu
19.05.2011 | Súdna sieň
19.03.2013 | Súdna sieň
Rok od tragédie na zastávke. Rodina stále smúti za Marekom(†24)
19.10.2012 | Súdna sieň